**Pärnu maakonnas Pärnu linnas aadressil Tallinna mnt 49a kinnisasja võõrandamiseks korraldatava kirjaliku enampakkumise tingimused ja läbiviimise kord**

Kaitseliidu seaduse § 19 lg 2 p 7, § 77 lg-te 1, 3 ja 4, Kaitseliidu keskkogu 21.05.2021 otsuse nr K-0-1/21/9171PR ja kaitseministri 30.07.2021 käskkiri nr 177 „Kaitseliidule loa andmine kinnisvara võõrandamiseks ja omandamiseks“ alusel kuulutab Kaitseliit välja kinnisasja asukohaga Pärnu maakond, Pärnu linn, Tallinna mnt 49a (nr 2009205, katastritunnus 62507:041:0001, pindala 1644 m², sihtotstarve riigikaitsemaa 100%) avaliku kirjaliku enampakkumise:

Enampakkumise korraldaja:

Kaitseliit

Toompea 8, 10130 Tallinn

Kontaktisik on Kaitseliidu peastaabi kinnisvaraosakonna

planeerimise ja arendamise jaoskonna spetsialist **Hanali Köörna**

Kontaktandmed:

Telefon 5379 0017

E-post: hanali.koorna@kaitseliit.ee

Varaga on võimalik tutvuda selle asukohas, milleks tuleb eelnevalt leppida kokku aeg enampakkumise korraldaja esindajaga:

Margit Ringmaa

Arco Vara Kinnisvarabüroo OÜ maakler

Telefon 5348 7644

E-post margit.ringmaa@arcovara.ee

1. Kinnisasi on Kaitseliidu omand, see ei ole arestitud ning selle suhtes ei ole vaidlusi.

1.1 Kinnisasjal on kinnistusregistri III jaos kanne sõlmitud rendilepingu kohta Pärnu Tuletõrjeühing’u (reg.kood [80042923](https://kinnistusraamat.rik.ee/PealeheOtsinguTulemus.aspx?nimi=80042923), Pärnu) kasuks 10 (kümne) aastase tähtajaga kuni 01.12.2009.

1.2 Kinnisasjal puuduvad kehtivad rendi- ja üürilepingud.

2. Kinnisasi võõrandatakse kirjaliku enampakkumise teel vastavalt käesolevale võõrandamise kirjaliku enampakkumise tingimustele ja läbiviimise korrale.

3. Enampakkumise alghind on **300 000 (kolmsada tuhat) EUR.**

4. Enampakkumisel osalevad isikud on kohustatud tasuma lepingu sõlmimise tagatiseks **6 000 (kuus tuhat)** **EUR** **Kaitseliidu arveldusarvele nr EE461010022002422007, viitenumber 62020100012 SEB pank hiljemalt 09.07.2023**.

5. **Pakkumuste avamine toimub Kaitseliidu peastaabis, mis paikneb Tallinnas Toompea 8, 10.07.2023 algusega kell 14:15.**

6. Enampakkumisel osaleja esitab müügi korraldajale kinnise ümbriku, millele on märgitud järgmised andmed:

Kaitseliit

Toompea 8, 10130 Tallinn

Kirjalik enampakkumine „Pärnu maakond, Pärnu linn, Tallinna mnt 49a“

Juriidilise isiku nimi (või füüsilise isiku nimi), juriidilise isiku registrikood, aadress, kontaktandmed

„PAKKUMUS“

„Mitte avada enne **10.07.2023 kell 14:15**“

**7. Pakkumus tuleb esitada Tallinnas Toompea 8 asuvasse Kaitseliidu peastaabi valvelauda tööpäevadel E-N 08.00–16.00, R 08.00–14.00. Pakkumus tuleb esitada hiljemalt 10.07.2023 kell 14.00.**

Posti teel saadetud ümbrik peab olema Kaitseliidu peastaabi kantseleisse saabunud enne avamise kellaaega.

8. Ümbrikus peavad sisalduma järgmised dokumendid:

8.1 pakkuja nimi, elu- või asukoht, kontaktandmed;

8.2 avaldus müüdava vara ostmiseks enampakkumisel kehtinud tingimustel;

8.3 tõend tagatisraha tasumise kohta;

8.4 sõnade ja numbritega kirjutatud konkreetne arvuline pakkumissumma;

8.5 pakkumise tegemise kuupäev, pakkumise esitaja allkiri, füüsilise isiku ja juriidilise isiku puhul volikiri, kui juriidilise isiku puhul ei ole tegemist B-kaardile kantud seadusjärgse esindusõigusega.

9. 15 minutit pärast pakkumiste esitamise tähtaja möödumist avab Kaitseliidu ülema käskkirjaga kinnitatud komisjon enampakkumisele esitatud ümbrikud. Kõik tähtajaks laekunud pakkumised avatakse nende registreerimise järjekorras, allkirjastatakse komisjoni esimehe poolt ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.

10. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.

11. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.

12. Enampakkumise võitjaks on enampakkumisel osaleja, kes tegi suuruselt kõige kõrgema pakkumise. Kui kaks (2) või enam enampakkumises osalejat on teinud võrdse kõrgema pakkumise, korraldatakse nende vahel kümne (10) tööpäeva jooksul täiendav enampakkumiste voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.

13. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie (5) tööpäeva jooksul pärast enampakkumise toimumist.

14. Kolme (3) tööpäeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Komisjon registreerib saadud protestid ja esitab koos oma seisukohaga kahe (2) tööpäeva jooksul müügi korraldajale, kes kolme (3) tööpäeva jooksul teeb otsuse protesti rahuldamise või rahuldamata jätmise kohta. Protestid tuleb esitada Kaitseliidu peastaabi kantseleisse aadressil Toompea 8, 10130 Tallinn.

15. Kaitseliidu keskjuhatus kinnitab kuuekümne (60) tööpäeva jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.

16. Enampakkumise tulemused jäetakse Kaitseliidu keskjuhatuse poolt kinnitamata, kui:

16.1 enampakkumise läbiviimisel rikuti oluliselt enampakkumise protseduuri;

16.2 selgub, et kirjaliku enampakkumise võitjal ei olnud õigust enampakkumisest osa võtta;

16.3 enampakkumisel osalejana ei registreerunud ühtegi isikut või ei esitatud nõuetele vastavat pakkumust;

16.4 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust;

16.5 enampakkumisel rikuti õigusaktidega sätestatud korda enampakkumise tulemust mõjutanud ulatuses;

16.6 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust.

17. Enampakkumise tulemuste kinnitaja peab enampakkumise kinnitamata jätmise põhjendused formuleerima ja kirjalikult vormistama. Enampakkumise kinnitamata jätmise kohta peab enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.

18. Enampakkumise nurjunuks tunnistamise korral:

18.1 müügilepingut ei sõlmita;

18.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata.

19. Enampakkumiste tulemuste mittekinnitamisel enampakkumiste protseduurireeglite rikkumise või riigivaraseaduse, käesoleva korra või teiste õigusaktide nõuete rikkumise tõttu müügi korraldaja süül kohustub müügi korraldaja tagastama osavõtjale tema tasutud tagatisraha täies ulatuses.

20. Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarveldamisel ostetava kinnisasja eest tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt viie (5) tööpäeva jooksul pärast enampakkumiste tulemuste kinnitamist.

20.1 Kaitseliidu keskjuhatus otsustab ühe (1) kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.

21. Kahe (2) kuu jooksul pärast enampakkumise tulemuste kinnitamist sõlmitakse enampakkumise võitjaga notariaalne müügileping arvestades käesolevas korras esitatud tingimusi. Lepingu allkirjastamise aja ja koha teatab enampakkumise võitjale enampakkumise korraldaja kirjalikult. Kõik lepingu sõlmimisega kaasnevad kulud (sh notaritasu ja riigilõiv) kannab ostja.

22. Hiljemalt notariaalse müügilepingu sõlmimise päevaks peab olema kogu ostusumma laekunud müüa poolt näidatud arveldusarvele. Kui ostusumma tasumine toimub finantseerimisasutuse poolt väljastatava laenuga, siis peab ostja esitama müüjale enne lepingu sõlmimist vastava finantseerimisasutuse poolse kirjaliku garantiikirja ning ostusumma tasumine peab sel juhul toimuma kolme (3) tööpäeva jooksul arvates müügilepingu allkirjastamisest.

23. Kinnisasja valduse üleandmine toimub sõlmitava võõrandamise lepingu alusel vormistatava üleandmise-vastuvõtmise aktiga.

24. Notariaalset lepingut ei sõlmita, kui:

24.1 Kaitseliidu keskjuhatus ei kinnita enampakkumise tulemusi;

24.2 ilmnevad seaduslikud takistused, mille tõttu notariaalse lepingu sõlmimine ei ole võimalik kahe (2) kuu jooksul arvates enampakkumise tulemuste kinnitamisest.

25. Kui notariaalne leping jääb sõlmimata avalikul enampakkumisel osaleja tegevusetuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha kinnistu omanikule, millega lõppevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

26. Kui notariaalne leping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõppevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

27. Lepingu sõlmimisest kõrvalehoidmisel võib Kaitseliit avaliku enampakkumise tulemused kehtetuks tunnistada.

28. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamata jätmisega enampakkumise korraldajale tekkivad kulutused ja kahjud, samuti ei tagastata talle tagatisraha.

29. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks (1) kuu.

30. Avaliku enampakkumise tulemuste kehtetuks tunnistamise korral ei tagastata enampakkumise võitja makstud tagatisraha. Kehtetuks tunnistamise otsuse järel otsustatakse ühe (1) kuu jooksul uue enampakkumise korraldamine, enampakkumise edasilükkamine või uuest enampakkumisest loobumine.

Hanali Köörna

Kaitseliidu peastaabi kinnisvaraoskonna

planeerimise ja arendamise jaoskonna spetsialist